ডিফু জিলা সত্ৰ ন্যায়াধীশ আদালতে সোমবাৰে ২০১৩ চনৰ ঝংকাৰ শইকীয়াৰ নৃশংস হত্যাকাণ্ডৰ ৰায়দান দি ইয়াৰ লগত জড়িত ১২ গৰাকী লোকক দোষী সাব্যস্ত কৰাৰ লগতে অন্য চাৰিগৰাকী লোকক নিৰ্দোষী ঘোষণা কৰে।
শুকুৰবাৰে দোষী সাব্যস্ত হোৱা লোকসকলৰ শাস্তি ঘোষণা কৰা হ'ব।
সহকাৰী আৰক্ষী অধীক্ষক ৰমেশ নাথ আৰু হাবিলদাৰ হৰুণ বৰাকে ধৰি অন্য দুগৰাকী লোকক আদালতে নিৰ্দোষী বুলি ৰায়দান দিয়ে।
প্ৰায় ৭ বছৰৰ পূৰ্বে অট'ৰিক্সাৰ ভাড়া সম্পৰ্কীয় সামান্য তৰ্কাতৰ্কিৰ পিছত দেউতাকৰ সন্মুখতে ঝংকাৰ শইকীয়া নামৰ কিশোৰজন আৰু দেউতাকক নিৰ্মমভাৱে প্ৰহাৰ কৰিছিল কেইজনমান অট'ৰিক্সা চালক আৰু একাংশ সহযোগীয়ে। ঘটনাটোত বেয়াকৈ আহত হোৱাৰ পিছত ১ জুলাইত চিকিৎসালয়ত মৃত্যু হৈছিল ঝংকাৰৰ।
গোটেই ৰাজ্য কঁপাই যোৱা হত্যাকাণ্ডটোত আৰক্ষীয়ে তদন্ত চলাই দুজন আৰক্ষীৰ লোককে ধৰি মুঠ ১৬জনক অভিযুক্ত কৰে। ইয়াৰে ১৪জন এতিয়া ডিফু জিলা কাৰাগাৰত বন্দী হৈ আছে।
উল্লেখযোগ্য যে নিজৰ চকুৰ সন্মুখতে পুত্ৰৰ ওপৰত চলা এই আক্ৰমণৰ দুঃস্মৃতি পাহৰিবলৈ পিতৃ হৰেন শইকীয়াই চিৰদিনৰ বাবে ডিফু চহৰ এৰি আহিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
